Tá ið Magai Matiop Ngong var 15, elskaði hann at renna og syngja. Hann gekk í studentaskúla og droymdi um at sleppa at hjálpa øðrum, tá ið hann bleiv vaksin. Men dreymurin syndraðist, tá ið hann í 2017 varð dømdur sekur í morði. Ein ósemja millum tá 15 ára gamla Magai, eitt systkinabarn hansara og ein granna endaði við, at Magai skeyt eitt ávaringarskot niður í gólvið við byrsuni hjá pápa sínum. Í fjør vórðu sjey fólk hongd í Suðursudan. Ikki fyrr enn Magai verður fluttur í eitt annað fongsul, fær hann ein sakførara, sum hjálpir honum at kæra dómin. Nú tvey ár seinni situr 17 ára gamli Magai í deyðakliva í Juba Central Prison í Suðursudan. Her syngur hann gospelsangir fyri at fáa ró í sinnið, tá ið tað stendur á at rúma støðuna, sum hann er endaður í. Magai vitjar eisini javnan fongsulsskúlan fyri ómyndigar fangar, har ið hann hittir sínar samfangar. Suðursudan loysti frá Sudan og gjørdist sjálvstøðugt í 2011. Søgan hjá Magai Matiop Ngong er eitt av málunum í átakinum Skriva fyri lívi í 2019. Skriva fyri lívi er eitt heimsfevnt átak, sum Amnesty skipar fyri í novembur og desembur á hvørjum ári, har ið skúlanæmingar og lærarar skriva teimum, sum eru fyri valdsgerðum, og myndugleikunum, sum hava ábyrgdina, brøv. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.